stanford-oval/wikipedia huggingface dataset:
วัดอินทขีลสะดือเมือง
โบราณสถาน

ปรากฏหลักฐานเจดีย์ประธานทรงระฆัง วิหารหลวงพ่อขาว และเจดีย์รายทรงมณฑป 8 เหลี่ยม (ในกำแพงรั้วหอศิลปวัฒนธรรมเมืองเชียงใหม่)
เจดีย์ประธานทรงระฆังเป็นเจดีย์ศิลปะพื้นเมืองล้านนา น่าจะเป็นเจดีย์ในยุคต้น ๆ ของเชียงใหม่ ราวพุทธศตวรรษที่ 20 อย่างไรก็ตาม เจดีย์องค์นี้ยังสร้างพอกทับเจดีย์อีกองค์หนึ่ง เป็นเจดีย์ทรงปราสาท ซึ่งยังเห็นซุ้มจระนำประดิษฐานพระพุทธรูปในอิริยาบถยืน ทิศตะวันออกใกล้กันเป็นวิหารหลวงพ่อขาว
เจดีย์รายทรงปราสาทแปดเหลี่ยม มีอายุอยู่ในระยะพุทธศตวรรษที่ 20 น่าจะได้รับอิทธิพลจากเจดีย์กู่กุดในศิลปะหริภุญชัยและยังส่งอิทธิพลต่อกลุ่มเจดีย์แบบเจดีย์ป่อง คือ เจดีย์วัดตะโปทาราม เจดีย์เก่าวัดพวกหงษ์ และเจดีย์ป่องวัดเชียงโฉม
วิหารของพระเจ้าอุ่นเมือง คงสร้างขึ้นคร่อมฐานเดิมพร้อม ๆ กับการสร้างเจดีย์องค์นอกที่ห่อหุ้มองค์ในประมาณ พ.ศ. 2380 สมัยของพระเจ้ากาวิละ ลักษณะเป็นวิหารโถง ผังเดิมเป็นแบบสี่เหลี่ยมผืนผ้า โดยมีหลวงพ่อขาวประดิษฐานเป็นพระประธานหันหน้าไปทางทิศตะวันออก
มานี สุมนนัฏ

| มานี สุมนนัฏ |
| --- | --- |

สารนิเทศภูมิหลัง
เกิด: 27 พฤศจิกายน พ.ศ. 2458 ฉวีวรรณ ดอกไม้งาม อำเภอบ้านแก่ง จังหวัดนครสวรรค์
เสียชีวิต: 23 มิถุนายน พ.ศ. 2533 (74 ปี)
คู่สมรส: สง่า สามโกเศศ
อาชีพ: นักแสดง
ปีที่แสดง: พ.ศ. 2478–2481
สังกัด: ภาพยนตร์เสียงศรีกรุง
ฉวีวรรณ ดอกไม้งาม หรือ ฉวีวรรณ สามโกเศศ เป็นที่รู้จักในชื่อ มานี สุมนนัฏ (27 พฤศจิกายน พ.ศ. 2458 – 23 มิถุนายน พ.ศ. 2533) เป็นนักแสดงหญิงชาวไทยสังกัดบริษัทภาพยนตร์เสียงศรีกรุง จำกัด มีผลงานแสดงภาพยนตร์และร้องเพลงประกอบ ช่วงปี พ.ศ. 2478–2481 เธอได้รับสมญาว่าเป็น "ดาวจรัสแสงแห่งศรีกรุง" และ "ดาราดวงแรกแห่งโลกภาพยนตร์ไทย"
ประวัติ

มานีเกิดเมื่อวันที่ 27 พฤศจิกายน พ.ศ. 2458 ที่ตำบลปากน้ำโพ อำเภอบ้านแก่ง จังหวัดนครสวรรค์ มีชื่อจริงแต่แรกเกิดว่าฉวีวรรณ ดอกไม้งาม บิดาเป็นพ่อค้าไม้ เธอมีน้องสาวคนหนึ่งชื่ออนงค์ มารดาของอัญชลี จงคดีกิจ นักร้องและนักแสดงหญิงชาวไทย
ส่วนตัวมานีชอบภาพยนตร์เป็นชีวิตจิตใจ มักตามมารดาไปดูภาพยนตร์บ่อย ๆ
มานีสมรสกับสง่า สามโกเศศ และมิได้กลับหวนคืนสู่วงการอีกเลย กระทั่งเสียชีวิตด้วยโรคชราอย่างสงบ เมื่อวันที่ 23 มิถุนายน พ.ศ. 2533 ขณะอายุ 74 ปี
การทำงาน

พ.ศ. 2477 เธอได้พบกับหลวงภรตกรรมโกศล (มงคล สุมนนัฏ) ผู้เป็นทั้งนักแสดงในเรื่องและเป็นผู้นำหนังเรื่อง ปู่โสมเฝ้าทรัพย์ มาเร่ฉายที่ปากน้ำโพ ได้ชักชวนเธอเข้ามาสู่วงการ โดยฝากกับมานิต วสุวัต ผู้อำนวยการบริษัทศรีกรุง ใช้ชื่อว่า "มานี สุมนนัฏ"
ผลงานภาพยนตร์เรื่องแรก พญาน้อยชมตลาด ของศรีกรุง ออกฉายในปี พ.ศ. 2478 ได้รับคำวิจารณ์ชื่นชมความสามารถจากหนังสือพิมพ์อิสสระ ฉบับเดือนตุลาคมว่า "....มานีได้ถึงแล้วซึ่งการเป็นที่พอใจของเวทีภาพยนตร์ เธอแสดงความองอาจอย่างที่จะหาความองอาจจากหญิงไทยได้ยาก บทปลูกเสน่หายาใจที่เธอจะพึงแสดงตามบทนั้น แม่หญิงสาวของเราคนนี้ได้สละทุกอย่างเพื่อวางสภาพความจริงให้คงไว้และเป็นไปตามหลักฐานภาพยนตร์ที่ดี" ด้วยเหตุนี้มานีจึงเป็นนักแสดงระดับดาราคนแรกของประเทศไทย
จากความตั้งใจในการแสดง ทำให้เธอเป็นนักแสดงเจ้าบทบาทจากภาพยนตร์เรื่อง เมืองแม่หม้าย จนได้ฉายาว่า "ดาวจรัสแสงแห่งศรีกรุง" และรับสิทธิพิเศษในการนั่งเก้าอี้พิเศษแบบฮอลลิวูดที่จะมอบแด่ผู้กำกับชั้นนำของโรงถ่าย หลังจากนั้นได้แสดงคู่กับจำรัส สุวคนธ์ ครั้งแรกในภาพยนตร์รักตลก กลัวเมีย ออกฉายเมื่อ  พ.ศ. 2479 ทุกเรื่องล้วนทำรายได้ดีและสร้างชื่อเสียงแก่นักแสดงอย่างยิ่งโดยเฉพาะเรื่องหลังสุด
ตั้งแต่นั้นมาชื่อ "มานี-จำรัส" ได้รับการจารึกในฐานะดาราคู่ขวัญคู่แรกของวงการภาพยนตร์ไทย บทบาทการแสดงโด่งดังถึงจุดสูงสุดเมื่อได้แสดงร่วมกันในภาพยนตร์เพลง "ระดับซูเปอร์" ที่ใช้ทุนสูงกว่าทุกเรื่องที่ผ่านมา เพลงหวานใจ ออกฉายเดือนตุลาคม พ.ศ. 2480 ซึ่งประสบความสำเร็จมากอีกเช่นเคย และนับเป็นครั้งแรกในภาพยนตร์ไทยที่นางเอกชั้นนำใส่ชุดทูพีชชิ้นน้อยนิดซึ่งเป็นแฟชั่นใหม่ล่าสุดเข้าฉากถ่ายทำ เธอเคยกล่าวถึงการถ่ายทำภาพยนตร์เรื่องดังกล่าวไว้ว่า "ดิฉันนึกในใจว่า ถ้าเราแสดงไม่ดี ผู้กำกับก็ต้องลอยคออยู่ในน้ำอาจถึง 2–3 ชั่วโมงก็ได้"
จากชื่อเสียงของมานี-จำรัส พวกเขาได้กลายเป็นผู้นำการแต่งกายที่ล้ำยุคของประชาชนยุคนั้น กล่าวคือบุรุษจะหวีผมแสกกลางเรียบแปล้ ไว้หนวดเรียวริมฝีปากอย่างนักแสดงฮอลลิวูด ส่วนสตรีจะเขียนคิ้วโก่ง ไว้ผมทรงชิงเกิล ใส่เสื้อเอวจัมพ์ และสวมชุดว่ายน้ำอวดขาอ่อนตามอย่างนักแสดง
ในที่สุด มานีได้ตัดสินใจเลือกยุติชีวิตการแสดงไว้กับภาพยนตร์รักตลกเรื่อง หลอกเมีย คู่กับจำรัส สุวคนธ์เป็นครั้งสุดท้าย ก่อนสมรสกับสง่า สามโกเศศแล้วออกจากวงการบันเทิงไป
สิ่งสืบเนื่อง

จากผลงานการแสดงภาพยนตร์เรื่อง เพลงหวานใจ กับจำรัส สุวคนธ์ ซึ่งเป็นดาราคู่ขวัญและกลายเป็นภาพจำ ด้วยเหตุนี้โรงภาพยนตร์ศรีศาลายาจึงได้มีการก่อสร้างสระประติมากรรม โดยจำลองมาจากฉากหนึ่งในภาพยนตร์ดังกล่าว ที่เรืออากาศเอกของไทย (จำรัส สุวคนธ์) ผู้ขับเครื่องตกในประเทศสมมติชื่อซานคอซซาร์ แล้วพบกับพระราชินี (มานี สุมนนัฏ) ที่กำลังสรงน้ำอยู่ริมห้วย ด้วยเหตุนี้สระประติมากรรมนั้นจึงสร้างให้เป็นรูปปั้นสตรีแช่อยู่ในสระน้ำ
และในวาระครบ 100 ปีชาตกาลเมื่อปี พ.ศ. 2558 ไปรษณีย์ไทยจึงได้จัดทำดวงตราไปรษณียากรชุดพิเศษ "100 ปี มานี สุมนนัฏ ดาราดวงแรกแห่งโลกภาพยนตร์ไทย" แก่หอภาพยนตร์ โดยมีทั้งหมดสี่ดวงที่นำเสนอภาพยนตร์ที่มานีแสดงไว้
ผลงาน

| ปี | เรื่อง | บทบาท |
| --- | --- | --- |
| 2478 | พญาน้อยชมตลาด | เม้ยเจิง |
| 2478 | เมืองแม่หม้าย | นางพญาแห่งเมืองลับแล |
| 2479 | กลัวเมีย | ลาวรรณ |
| 2480 | เพลงหวานใจ | ราชินีแห่งซานคอซซาร์ |
| 2481 | หลอกเมีย | ลาวรรณ |
| ปี | ชื่อ |
| --- | --- |
2478: "มอญกล่อมวัง" (ประกอบภาพยนตร์เรื่อง พญาน้อยชมตลาด)
2478: "บวงสรวง" (ประกอบภาพยนตร์เรื่อง เมืองแม่หม้าย)
2479: "ใจสนองใจ" (ประกอบภาพยนตร์เรื่อง กลัวเมีย)
2479: "ชื่นชีวิต" (ประกอบภาพยนตร์เรื่อง กลัวเมีย)

ใบปิดภาพยนตร์เรื่อง กลัวเมีย แสดงคู่กับจำรัส สุวคนธ์
นิวเคลียสมีหาง

| Brain: นิวเคลียสมีหาง   (Caudate nucleus) |
| --- | --- | --- |

สมองผ่าด้านขวาง  (Transverse หรือ Horizontal Section) ปมประสาทฐาน  (basal ganglia)  มีสีน้ำเงิน
Latin: nucleus caudatus
Gray's: subject #189 833
NeuroNames: hier-208
| MeSH | Caudate+Nucleus |  |
NeuroLex ID: birnlex_1373
นิวเคลียสมีหาง  (อังกฤษ: caudate nucleus)  เป็นนิวเคลียสในปมประสาทฐาน  (basal ganglia)  ในสมองของสัตว์หลายประเภท  มีบทบาทสำคัญในการเรียนรู้และความทรงจำ
กายวิภาค

นิวเคลียสมีหางอยู่ใกล้ศูนย์กลาง  (medial)  ของสมอง  อยู่คร่อมทาลามัส  มีอยู่ในซีกทั้งสองของสมอง  นิวเคลียสแต่ละตัวมีรูปร่างคล้ายอักษรโรมัน C มีหัวใหญ่  (อังกฤษ: head caput) ด้านหน้า และมีตัว  (อังกฤษ: body corpus)  กับหาง  (อังกฤษ: tail cauda)  ที่เล็กลงมาตามลำดับ  บางส่วนของนิวเคลียสมีหางบางครั้งเรียกว่า "หัวเข่า" (อังกฤษ: knee genu)
หัวและตัวของนิวเคลียสมีหางรวมกันเป็นปีกหน้าส่วนด้านล่างของ  lateral ventricle  หลังจากลำตัวที่ยื่นออกไปด้านหลังศีรษะสักระยะหนึ่ง  ส่วนหางก็ม้วนกลับมาด้านหน้า  กลายเป็นปีกล่างส่วนเพดานของ lateral ventricle  ซึ่งหมายความว่าการผ่าแบ่งหน้าหลัง  (coronal) ที่ตัดผ่านส่วนหาง  ก็ย่อมจะตัดผ่านตัวและหัวของนิวเคลียสมีหางด้วย
นิวเคลียสมีหางมีความสัมพันธ์ทางกายวิภาคกับโครงสร้างอื่นหลายอย่าง  คือ  มีการแบ่งออกจากนิวเคลียสรูปเลนส์  (lenticular nucleus)  (ซึ่งประกอบด้วย  globus pallidus  และ  putamen)  โดยปีกด้านหน้าของ  internal capsule  และเมื่อประกอบพร้อมกับ  putamen  ก็จะรวมกันเป็น  striatum  ด้านหลัง
เคมีประสาท

นิวเคลียสมีหางรับการเชื่อมต่ออย่างหนาแน่นมาจากนิวรอนที่ส่งสัญญาณโดยสารโดพามีน  ซึ่งมีกำเนิดหลักใน  ventral tegmental area  และ  substantia nigra pars compacta  นอกจากนั้นแล้วยังมีการเชื่อมต่อมาจากคอร์เทกซ์สัมพันธ์  (association cortices)
หน้าที่การงาน > การเรียนรู้และความทรงจำ

โดยประวัติแล้ว   ปมประสาทฐาน  (basal ganglia)  โดยรวมๆ มีบทบาทในการควบคุมการเคลื่อนไหว
และโดยเป็นส่วนหนึ่งของปมประสาทฐาน  นิวเคลียสมีหางในยุคแรกๆ ได้รับการสันนิษฐานว่ามีบทบาทหลักในการควบคุมการเคลื่อนไหวภายใต้อำนาจจิตใจ  (หรือโดยสมัครใจ)  แต่ในเร็วนี้ๆ งานวิจัยได้แสดงว่า  นิวเคลียสมีหางมีบทบาทอย่างสำคัญในการเรียนรู้และความทรงจำ  โดยเฉพาะอย่างยิ่งเกี่ยวกับการประมวลฟี้ดแบ็กที่ได้รับ 
คือว่า  โดยทั่วๆ ไป  การทำงานทางประสาทจะปรากฏในนิวเคลียสมีหางเมื่อบุคคลนั้นกำลังรับฟี้ดแบ็ก  ผู้มีภาวะ  hyperthymesia  ปรากฏว่ามีขนาดของนิวเคลียสมีหางและสมองกลีบขมับที่ใหญ่กว่าปกติ
หน้าที่การงาน > อารมณ์ความรู้สึก

นิวเคลียสมีหางตอบสนองเมื่อบุคคลประสบกับสุนทรียภาพทางตา จึงมีการเสนอว่าเป็น "ประสาทสัมพันธ์ของความรัก" (neural correlates of romantic love)
หน้าที่การงาน > การเข้าใจภาษา

นิวเคลียสมีหางในสมองซีกซ้ายรับการเสนอว่า  มีความสัมพันธ์กับทาลามัสที่ควบคุมความเข้าใจคำศัพท์  และการออกเสียงคำศัพท์  เพราะว่า  เขตที่ทำงานในนิวเคลียสมีหางเปลี่ยนไปเมื่อบุคคลนั้นเปลี่ยนไปใช้อีกภาษาหนึ่ง
หน้าที่การงาน > การควบคุมขีดเริ่มเปลี่ยน

สมองมีเซลล์ประสาทเป็นจำนวนมากซึ่งมีการเชื่อมต่อซึ่งกันและกันเป็นไซแนปส์แบบเร้า  (excitatory synapses)  เป็นเครือข่ายขนาดใหญ่มีส่วนประกอบที่มีการป้อนกลับเชิงบวก  ดังนั้น  เป็นความยากที่ระบบเช่นนี้จะดำเนินงานไปได้โดยไม่มีกลไกที่ป้องกันการส่งสัญญาณที่มากเกินไป  มีหลักฐานโดยปริยายว่า  นิวเคลียสมีหางอาจมีบทบาทในการควบคุมการส่งสัญญาณในระบบประสาท  ทำงานโดยวัดการทำงานอย่างรวมๆ ในเปลือกสมองแล้วควบคุมศักย์ขีดเริ่มเปลี่ยน
หน้าที่การงาน > บทบาทในโรคย้ำคิดย้ำทำ

มีการสันนิษฐานว่า  นิวเคลียสมีหางอาจทำงานผิดผลาดในบุคคลมีโรคย้ำคิดย้ำทำ  (obsessive compulsive disorder)  คืออาจจะไม่สามารถควบคุมการส่งข้อมูลของประสบการณ์หรือความคิดที่ก่อให้เกิดความกังวลระหว่างทาลามัสและ  orbitofrontal cortex  เพราะว่า  งานวิจัยที่ทำภาพสมองด้วยโพซิตรอนอีมิสชันโทโมกราฟีพบว่า  นิวเคลียสมีหางของสมองซีกขวามีระดับความเปลี่ยนแปลงของการเผาผลาญกลูโคส  (glucose metabolism)  มากที่สุดเมื่อคนไข้ทานยา  paroxetine  (เป็นยาบรรเทาโรคซึมเศร้าและโรคย้ำคิดย้ำทำเป็นต้น)
นอกจากนั้นแล้ว  งานวิจัยเร็วนี้ๆ ซึ่งเปรียบเทียบคนไข้โรคย้ำคิดย้ำทำและกลุ่มควบคุมที่ปกติพบว่า  คนไข้มีปริมาตรเนื้อเทาที่เพิ่มขึ้นในนิวเคลียสรูปเลนส์  (lenticular nucleus)  และในนิวเคลียสมีหาง  ในซีกสมองทั้งสองข้าง    ในขณะที่ปริมาตรเนื้อเทาของ  medial frontal gyrus และ/หรือ  anterior cingulate gyrus  กลับลดลง
ปรากฏการณ์นี้แตกต่างจากคนไข้โรควิตกกังวลประเภทอื่นๆ  ผู้มีปริมาตรเนื้อเทาลดลง  (แทนที่จะเพิ่ม)  ในนิวเคลียสรูปเลนส์และนิวเคลียสมีหางของซีกสมองทั้งสองข้าง   และปริมาตรเนื้อเทาของ  medial frontal gyrus และ/หรือ  anterior cingulate gyrus ก็ลดลงเช่นกัน
ภาพต่างๆ

แผนผังของฮิปโปแคมปัส
Velum interpositum
แผนผังแสดงประเภทหลักของปมประสาท  (ganglionic categories I to V)
ก้านสมองจากด้านข้าง  (lateral)
ก้านสมองผ่าออก  จากด้านข้าง  (lateral)
ก้านสมองผ่าลึก  จากด้านข้าง  (lateral)
ก้านสมองผ่าลึก  จากด้านข้าง  (lateral)
ก้านสมองจากด้านท้อง  (ventral)
ก้านสมองผ่าออก  จากด้านท้อง  (ventral)
่สมองผ่าแสดงโพรงสมอง  (ventricle)
สมองผ่าแบ่งหน้าหลัง  (coronal) หน้า pons
สมองผ่าแบ่งหน้าหลัง  ผ่าน intermediate mass ของ โพรงสมองที่สาม
สมองผ่าแบ่งหน้าหลังของ lateral and third ventricles
สมองผ่าแสดงผิวด้านบนของสมองกลีบขมับ
Central part and anterior and posterior cornua of lateral ventricles exposed from above.
รูปจำลอง  2  รูปของ striatum ในสมองซีกขวา: A, ด้านข้าง (lateral); B, ด้านใน  (medial)
สมองผ่าหน้าหลัง  (coronal)  ผ่าน anterior horn of lateral ventricle
สมองผ่าหน้าหลัง  (coronal)  ผ่าน anterior commissure
สมองผ่าหน้าหลัง  (coronal)  ของ inferior horn of lateral ventricle
สมองมนุษย์ตัดซีกซ้ายออก  ระนาบแบ่งครึ่งซ้ายขวา (midsagittal)
สมองมนุษย์ตัดซีกซ้ายออก  ด้านข้าง (lateral)
นิวเคลียสมีหาง
นิวเคลียสมีหาง
หมายเหตุและอ้างอิง

↑  "ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑", ให้ความหมายของ caudate ว่า "มีหาง"
↑  E. H. Yeterian, D. N. Pandya, "Corticostriatal connections of extrastriate visual areas in rhesus monkeys," The Journal of Comparative Neurology 352(3):436-457, 1995. PMID: 7706560
↑  S. A. Kinnier Wilson (May 1914). "An experimental research into the anatomy of the corpus striatum". Brain. 36 (3–4): 427–492. doi:10.1093/brain/36.3-4.427.
↑  Graybiel AM (2005) The basal ganglia: learning new tricks and loving it. Curr Opin Neurobiol 15:638-644.
↑  Packard MG, Knowlton BJ (2002) Learning and memory functions of the Basal Ganglia. Annu Rev Neurosci 25:563-593.
↑  hyperthymesia  เป็นภาวะที่บุคคลมีความทรงจำแบบชีวประวัติของตน  (autobiographical memory)  ที่ดีกว่าบุคคลทั่วไป  คือสามารถจำประสบการณ์และเหตุการณ์ในชีวิตของตนโดยมากได้  มาจากภาษากรีกว่า  thymesis  แปลว่า  "จำได้"  และ  hyper  แปลว่า  "เกิน"
↑  "The Gift of Endless Memory". CBS News. 16 December 2010.
↑  Ishizu T, Zeki S (May 2011).  Warrant EJ (บ.ก.). "Toward a brain-based theory of beauty". PLOS ONE. 6 (7): e21852. Bibcode:2011PLoSO...621852I. doi:10.1371/journal.pone.0021852. PMC 3130765. PMID 21755004.
↑  Aron A, Fisher H, Mashek DJ, Strong G, Li H, Brown LL (July 2005). "Reward, motivation, and emotion systems associated with early-stage intense romantic love". Journal of Neurophysiology. 94 (1): 327–37. doi:10.1152/jn.00838.2004. PMID 15928068. S2CID 396612.
↑  "How bilingual brains switch between tongues" at newscientist.com
↑  "Language Control in the Bilingual Brain " at sciencemag.org
↑  Braitenberg V. (1984)Vehicles. Experiments in synthetic psychology.
↑  ศักย์ขีดเริ่มเปลี่ยน  (threshold potential)  เป็นระดับขีดเริ่มเปลี่ยนของศักย์เยื่อหุ้มเซลล์ที่ได้รับการลดขั้ว  (depolarization)  ที่เมื่อถึงแล้ว  ก่อให้เกิดศักยะงาน  ศักย์ขีดเริ่มเปลี่ยนมีความสำคัญในการควบคุมและการส่งสัญญาณทั้งในระบบประสาทกลางและในระบบประสาทปลาย
↑  Elsebet S. Hansen, Steen Hasselbalch, Ian Law; Tom G. Bolwig (2002). "The caudate nucleus in obsessive-compulsive disorder. Reduced metabolism following treatment with paroxetine: a PET study". International Journal of Neuropsychopharmacology. 5 (1): 1–10. doi:10.1017/S1461145701002681. PMID 12057027.{{cite journal}}:  CS1 maint: multiple names: authors list (ลิงก์)
↑  Radua, Joaquim; Mataix-Cols, David (November 2009). "Voxel-wise meta-analysis of grey matter changes in obsessive–compulsive disorder". British Journal of Psychiatry. 195 (5): 393–402. doi:10.1192/bjp.bp.108.055046. PMID 19880927.
1 2  Radua, Joaquim; van den Heuvel, Odile A.; Surguladze, Simon; Mataix-Cols, David (5 July 2010). "Meta-analytical comparison of voxel-based morphometry studies in obsessive-compulsive disorder vs other anxiety disorders". Archives of General Psychiatry. 67 (7): 701–711. doi:10.1001/archgenpsychiatry.2010.70. PMID 20603451.
แหล่งข้อมูลอื่นๆ

ภาพสมองตัดแต่งสีซึ่งรวมส่วน "นิวเคลียสมีหาง" at the BrainMaps project
แผนผังที่   uni-tuebingen.de เก็บถาวร 2006-02-07 ที่ เวย์แบ็กแมชชีน
NIF Search - Caudate Nucleus เก็บถาวร 2013-07-27 ที่ เวย์แบ็กแมชชีน via the Neuroscience Information Framework
นิวเคลียสมีหางในกะโหลกศีรษะ
นิวเคลียสมีหางและ putamen มีสีม่วง,  ทาลามัสมีสีส้ม
ภาพตัดขวาง  (Transverse) ของนิวเคลียสมีหางทำด้วย  MRI
วาสซิลลิส ครอมมีดาส

วาสซิลลิส ครอมมีดาส ในการแข่งขันกีฬาโอลิมปิก 2004 ที่กรุงเอเธนส์
วาสซิลลิส ครอมมีดาส (กรีก: Βασίλης Κρομμύδας; อังกฤษ: Vassilis Krommidas) เกิดวันที่ 4 กรกฎาคม ค.ศ. 1970 ที่เมืองเทสซาโลนีกี เป็นทั้งนักไตรกีฬาและผู้ฝึกสอนจากประเทศกรีซ ที่รู้จักกันดีจากการแข่งขันกีฬาโอลิมปิก ค.ศ. 2000 และ 2004
ครอมมีดาสสำเร็จการศึกษาจากมหาวิทยาลัยอาริสโตเติลแห่งเทสซาโลนีกีด้วยคุณวุฒิทางด้านพลศึกษาและวิทยาศาสตร์การกีฬา เขาเริ่มอาชีพการแข่งขันของเขาในฐานะนักว่ายน้ำตอนอายุสิบขวบ และต่อมาได้กลายเป็นสมาชิกคนหนึ่งของทีมว่ายน้ำแห่งชาติกรีก แล้วเอาดีด้านไตรกีฬาในปี ค.ศ. 1989 ตลอดการแข่งเขา ได้สร้างผลงานระดับท็อปจากการสู่เส้นชัยในการแข่งระยะทางต่าง ๆ หลายรายการ เขาเป็นสมาชิกคนหนึ่งของทีมไตรกีฬาแห่งชาติกรีกเป็นเวลาหลายปี และชนะการแข่งไตรกีฬาชิงแชมป์ประเทศกรีซด้วยสถิติสิบเอ็ดสมัย
ในช่วงปีแรก ๆ ของการแข่ง ส่วนใหญ่ครอมมีดาสแข่งขันอยู่ในระยะทางไกล เขาได้ที่ 17 เมื่อปี ค.ศ. 1994 ในการแข่งคนเหล็กชิงแชมป์โลกที่รัฐฮาวาย และครองสถิติกลุ่มอายุ 18-24 ปีชาย (ด้วยเวลา 8:55:02 ชั่วโมง) นับแต่นั้น
ผลที่โดดเด่นอื่น ๆ รวมถึงอันดับ 10 ในรายการไอรอนแมนยุโรป 1992 ที่ร็อท (ด้วยเวลา 8:27:38 ชั่วโมง), อันดับ 4 ในรายการไอรอนแมนโพเดอสดอร์ฟออสเตรีย 1994 (ด้วยเวลา 8:35:22 ชั่วโมง) และอันดับ 8 ในรายการไอรอนแมนลันซาโรเต 1994 (ด้วยเวลา 9:01:20 ชั่วโมง) ส่วนในการแข่งไตรกีฬาระยะไกลชิงแชมป์โลกที่เมืองนิส (4 กม. / 120 กม. / 30 กม.) เขาได้อันดับที่ 8 ด้วยเวลา 5:49:56 ชั่วโมง
เขาค่อย ๆ ขยับโฟกัสไปยังระยะทางสั้น ๆ และเขาได้แข่งขันในกีฬาโอลิมปิกครั้งแรกในกีฬาไตรกีฬาในโอลิมปิกฤดูร้อน 2000 ที่ซิดนีย์และได้อันดับ 33 ด้วยเลา 1:51:28 ชั่วโมง สี่ปีต่อมา ในโอลิมปิกฤดูร้อน 2004 ที่กรุงเอเธนส์ เขาเข้าแข่งขันอีกครั้ง เขาจบการว่ายน้ำในเวลา 18.20 นาที แต่ถูกบังคับให้ถอนตัวออกจากการแข่งขันในระหว่างการขี่จักรยานเนื่องจากปัญหาทางเทคนิคกับจักรยานของเขา
อาชีพการฝึกสอนของครอมมีดาส ประกอบด้วยห้าปีในฐานะหัวหน้าผู้ฝึกสอนของสหพันธ์ไตรกีฬาแห่งประเทศกรีซตั้งแต่ ค.ศ. 2005 ถึง 2009 เขาเป็นผู้ฝึกสอนให้แก่นักไตรกีฬาชื่อเดนิส ดิมากี ซึ่งเป็นแชมป์ไตรกีฬาของประเทศกรีซเก้าสมัยที่เข้าร่วมในไตรกีฬาหญิงในโอลิมปิกฤดูร้อน 2008 ในกรุงปักกิ่ง และได้รับรางวัลเหรียญทองแดงในการแข่งทวิกีฬาชิงแชมป์ยุโรปของปีเดียวกัน นอกจากนี้ ครอมมีดาสยังเป็นผู้ฝึกสอนนักไตรกีฬาทีมชาติอย่างคอสตัส โดวานัส (แชมป์กรีกชายสี่สมัย) และซารีนา โคปีนา (แชมป์กรีกหญิง ค.ศ. 2011 และ 2012) และเขาเป็นผู้ฝึกสอนไตรกีฬาทีมชาติไซปรัสตั้งแต่เดือนมกราคมปี ค.ศ. 2011
ปัจจุบันเขาเป็นผู้ฝึกสอนนักกีฬาหลายระดับ ตั้งแต่ระดับสมัครเล่นถึงระดับอาชีพ และเป็นผู้จัดทำบทความเกี่ยวกับการฝึกและการแข่งความเร็วสำหรับนิตยสารกีฬาระยะทางไกล
แหล่งข้อมูลอื่น

เว็บไซต์ทางการ
ITU Vassilis Krommidas Profile Page เก็บถาวร 2016-03-03 ที่ เวย์แบ็กแมชชีน
Greek Triathlon Federation เก็บถาวร 2019-07-08 ที่ เวย์แบ็กแมชชีน
เอนไฮเพน

| เอนไฮเพน |
| --- | --- |
เอนไฮเพนในเดือนตุลาคม 2024 จากซ้ายไปขวา: นิกิ, ฮีซึง, เจค, ซ็องฮุน, จ็องว็อน, ซ็อนอู และเจย์
ข้อมูลพื้นฐาน
ที่เกิด: โซล ประเทศเกาหลีใต้
แนวเพลง: เคป็อป
ช่วงปี: 2020–ปัจจุบัน
ค่ายเพลง:  Belift Lab  Virgin/Universal Music Japan 

สมาชิก:  ฮีซึง  เจย์  เจค  ซ็องฮุน  ซ็อนอู  จ็องว็อน  นิกิ 

เว็บไซต์: beliftlab.com/enhypen
เอนไฮเพน (เกาหลี: 엔하이픈; อาร์อาร์: Enhaipeun; ญี่ปุ่น: エンハイプン; Enhaipun; อังกฤษ: Enhypen, มักเขียน ENHYPEN) เป็นบอยแบนด์เกาหลีใต้ ก่อตั้งโดย Belift Lab ซึ่งเป็นบริษัทร่วมทุนระหว่าง ซีเจ อีเอ็นเอ็ม และ ไฮบ์คอร์ปอเรชัน ก่อตั้งขึ้นจากการแข่งขันรายการ ไอ-แลนด์ ในปี 2020 ประกอบด้วยสมาชิกจำนวนเจ็ดคนคือ ฮีซึง, เจย์, เจค, ซองฮุน, ซอนอู, จองวอน และนิกิ เปิดตัวเมื่อวันที่ 30 พฤศจิกายน 2020 พร้อมกับ (อีพี) Border: Day One
ชื่อ

ชื่อของวงเอนไฮเพนได้รับการแนะนำผ่านการถ่ายทอดสดตอนสุดท้ายของ I-Land ตามรากศัพท์เอนไฮเพนได้ชื่อมาจากสัญลักษณ์ยัติภังค์ (-) ที่สร้างความหมายใหม่ ๆ รวมถึง "การเชื่อมต่อ, การค้นพบ และการเติบโต" (Connection, Discovery, & Growth) คล้ายกับการที่ยัติภังค์เชื่อมต่อคำต่าง ๆ เพื่อค้นหาความหมายใหม่ ๆ เอนไฮเพนมีเป้าหมาย "เพื่อเชื่อมต่อ, ค้นพบ และเติบโตไปด้วยกันเพื่อสร้างสิ่งใหม่ ๆ"
สมาชิก

ฮีซึง (Heeseung; 희승)
เจย์ (Jay; 제이)
เจค (Jake; 제이크)
ซ็องฮุน (Sunghoon; 성훈)
ซ็อนอู (Sunoo; 선우)
จ็องว็อน (Jungwon; 정원) – หัวหน้าวง
นิกิ (Ni-ki; 니키)
ผลงานเพลง > อีพี

| ชื่อ | รายละเอียด | ตำแหน่งชาร์ตสูงสุด> KOR  | ตำแหน่งชาร์ตสูงสุด> BEL  | ตำแหน่งชาร์ตสูงสุด> GER  | ตำแหน่งชาร์ตสูงสุด> HUN  | ตำแหน่งชาร์ตสูงสุด> JPN  | ตำแหน่งชาร์ตสูงสุด> JPN Hot  | ตำแหน่งชาร์ตสูงสุด> SWI  | ตำแหน่งชาร์ตสูงสุด> USWorld  | ยอดขาย | การรับรอง |
| --- | --- | --- | --- | --- | --- | --- | --- | --- | --- | --- | --- |
| Border: Day One |  จำหน่าย: 30 พฤศจิกายน 2020  สังกัด: เบลิฟต์แล็ป, จีนี, สโตน  รูปแบบ: ซีดี, ดิจิทัลดาวน์โหลด | 2 | 73 | 95 | 29 | 2 | 2 | 99 | 14 |  KOR: 439,066  JPN: 107,624 (Phy.)  JPN: 1,290 (Dig.) |  KMCA: Platinum |
| Border: Carnival |  จำหน่าย: 26 เมษายน 2021  สังกัด: เบลิฟต์แล็ป, จีนี, สโตน  รูปแบบ: ซีดี, ดิจิทัลดาวน์โหลด | 1 | — | 26 | — | 1 | 1 | — | 9 |  KOR: 522,136  JPN: 106,374 (Phy.) |  |
ผลงานเพลง > ซิงเกิล

| ชื่อ | ปี | ตำแหน่งชาร์ตสูงสุด> KOR  | ตำแหน่งชาร์ตสูงสุด> HUN  | ตำแหน่งชาร์ตสูงสุด> JPNHot  | ตำแหน่งชาร์ตสูงสุด> US World  | อัลบั้ม |
| --- | --- | --- | --- | --- | --- | --- |
| "Given-Taken" | 2020 | — | — | 45 | 13 | Border: Day One |
| "Drunk-Dazed" | 2021 | 118 | 30 | 44 | 3 | Border: Carnival |
ผลงานเพลง > เพลงอื่น ๆ ที่ติดชาร์ต

| ชื่อ | ปี | ตำแหน่งชาร์ตสูงสุด> USWorld  | อัลบั้ม |
| --- | --- | --- | --- |
| "Let Me In (20 Cube)" | 2020 | 24 | Border: Day One |
| "Flicker" | 2020 | 25 | Border: Day One |
| "Fever" | 2021 | 18 | Border: Carnival |
| "Not For Sale" | 2021 | 21 | Border: Carnival |
ผลงานวิดีโอ > มิวสิกวิดีโอ

| ชื่อ | ปี | ผู้กำกับ | อ้างอิง |
| --- | --- | --- | --- |
| "Given-Taken" | 2020 | Yong Seok Choi (Lumpens) |  |
| "Let Me In (20 Cube)" | 2020 | Nuri Jeong (COSMO) |  |
| "Outro: Cross the Line" | 2021 | Geeeembo, Kim Rae Hyun |  |
| "Drunk-Dazed" | 2021 | Yong Seok Choi (Lumpens) |  |
ผลงานวิดีโอ > วิดีโออื่น ๆ

| ชื่อ | ปี | ผู้กำกับ | อ้างอิง |
| --- | --- | --- | --- |
| "Intro: Walk the Line" | 2020 | Geeeembo |  |
| "Intro: The Invitation" | 2021 | Geeeembo, Strtsphr |  |
| "Intro: Whiteout" | 2021 | Geeeembo, Strtsphr |  |
ผลงานวิดีโอ > ดีวีดี

| ชื่อ | รายละเอียดอัลบั้ม | ตำแหน่งชาร์ตสูงสุด> JPN | ยอดขาย |
| --- | --- | --- | --- |
| ENHYPEN Season's Greetings |  จำหน่าย: 15 มกราคม 2021  สังกัด: PLAY COMPANY CORP.  รูปแบบ: ดีวีดี + โฟโตบุ๊ก | 1 |  JPN: 12,758+ |
ผลงานการแสดง > รายการโทรทัศน์

| ปี | ชื่อ | เครือข่าย | หมายเหตุ | อ้างอิง |
| --- | --- | --- | --- | --- |
| 2020 | I-Land | เอ็มเน็ต | ซีเจ อีเอ็นเอ็ม และ ไฮบ์คอร์ปอเรชัน รายการเซอร์ไวเวอร์ 12 ตอน |  |
| 2021 | Playground | JTBC2 | กับทีบายที; รายการวาไรตีพิเศษสำหรับวันตรุษจีน 2 ตอน |  |
ผลงานการแสดง > การแสดงออนไลน์

| ปี | ชื่อ | เครือข่าย | หมายเหตุ | อ้างอิง |
| --- | --- | --- | --- | --- |
| 2020–2021 | Enhypen & Hi | ยูทูบ, วีเวิส, เอ็มเน็ต | รายการเรียลลิตีโชว์จากเอนไฮเพน 2 ฤดูกาล |  |
ผลงานการแสดง > วิทยุ

| ปี | ชื่อ | เครือข่าย | หมายเหตุ | อ้างอิง |
| --- | --- | --- | --- | --- |
| 2021 | Enhypen's All Night Nippon X | Nippon Broadcasting System | ดีเจ |  |
รางวัลและการเสนอชื่อ

| พิธีมอบรางวัล | ปี | ประเภท | เสนอชื่อ | ผล | อ้างอิง |
| --- | --- | --- | --- | --- | --- |
| The Fact Music Awards | 2020 | Next Leader Award | เอนไฮเพน | ชนะ |  |
| Brand Customer Loyalty Awards | 2021 | Best Male Rookie Award | เอนไฮเพน | เสนอชื่อเข้าชิง |  |
| Gaon Chart Music Awards | 2021 | New Artist of the Year - Physical | Border: Day One | ชนะ |  |
| Golden Disc Awards | 2021 | Rookie Artist of the Year | เอนไฮเพน | ชนะ |  |
| Golden Disc Awards | 2021 | Curaprox Popularity Award | เอนไฮเพน | เสนอชื่อเข้าชิง |  |
| Golden Disc Awards | 2021 | QQ Music Popularity Award | เอนไฮเพน | เสนอชื่อเข้าชิง |  |
| Seoul Music Awards | 2021 | Rookie of the Year | เอนไฮเพน | ชนะ |  |
| Seoul Music Awards | 2021 | K-wave Popularity Award | เอนไฮเพน | เสนอชื่อเข้าชิง |  |
| Seoul Music Awards | 2021 | Popularity Award | เอนไฮเพน | เสนอชื่อเข้าชิง |  |
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data  เยอรมนี  สหรัฐ  เกาหลี 
ศิลปิน:  มิวสิกเบรนซ์
สมบัติ จันทรวงศ์

| สมบัติ จันทรวงศ์ ม> ป.ช., ม.ว.ม., จ.ภ. |
| --- | --- |
เกิด: 7 กุมภาพันธ์ พ.ศ. 2488 (79 ปี) จังหวัดสงขลา ประเทศไทย
นามปากกา: สมบัติ
อาชีพ: นักเขียน, อาจารย์, นักเคลื่อนไหว
สัญชาติ:  ไทย
ช่วงปีที่ทำงาน: พ.ศ. 2516 - ปัจจุบัน
ศาสตราจารย์ สมบัติ จันทรวงศ์ เป็น นักวิจัยดีเด่นแห่งชาติประจำปี 2538 อดีตศาสตราจารย์ประจำสาขาการเมืองการปกครอง คณะรัฐศาสตร์ มหาวิทยาลัยธรรมศาสตร์  กรรมการสาขารัฐศาสตร์และรัฐประศาสนศาสตร์ สำนักงานคณะกรรมการสภาวิจัยแห่งชาติ ผู้เชี่ยวชาญด้านปรัชญาการเมืองคนสำคัญของประเทศและเป็นผู้บุกเบิกการสอนวิชาปรัชญาการเมืองและความคิดทางการเมืองในประเทศไทย จนได้รับการกล่าวขานว่า "เพลโตเมืองไทย"
ประวัติ

ศาสตราจารย์ สมบัติ จันทรวงศ์ หรือ ศาสตราจารย์ ดร.สมบัติ จันทรวงศ์ เกิดวันที่ 7 กุมภาพันธ์ พ.ศ. 2488 ณ จังหวัดสงขลา
เป็นอดีตอาจารย์คณะรัฐศาสตร์ มหาวิทยาลัยธรรมศาสตร์ สาขาการเมืองการปกครอง ได้ประกาศลาออกเพื่อแสดงความรับผิดชอบหลัง ถูกสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ชี้มูลว่า เป็นผู้ถือครองทรัพย์สินแทน(นอมินี) ครอบครัว พล.อ.เสถียร เพิ่มทองอินทร์ อดีตปลัดกระทรวงกลาโหม เมื่อวันที่ 27 กุมภาพันธ์ พ.ศ. 2556
การศึกษา

โรงเรียนอัสสัมชัญ ศรีราชา
โรงเรียนเตรียมอุดมศึกษา
อนุปริญญา (รัฐศาสตร์)คณะรัฐศาสตร์ จุฬาลงกรณ์มหาวิทยาลัย
B.A. (เกียรตินิยมอันดับหนึ่ง) (Political Science) Claremont Men's College, U.S.A.
M.A. (Government) Claremont Graduate School
Ph.D.(Government) Claremont Graduate School
ตำแหน่งปัจจุบัน

ศาสตราจารย์ คณะรัฐศาสตร์ มหาวิทยาลัยธรรมศาสตร์
กรรมการสาขารัฐศาสตร์และรัฐประศาสนศาสตร์ สำนักงานคณะกรรมการสภาวิจัยแห่งชาติ
กรรมการวิชาการประจำโครงการปริญญาเอก สาขา สหปรัชญา ธรรมศาสตร์
ประสบการณ์ด้านวิทยุ โทรทัศน์

อดีต - ผู้ดำเนินรายการโทรทัศน์ "ความรู้คือประทีป" ของบริษัทเอสโซและสถานีโทรทัศน์ช่อง 9 อสมท.
ผู้ดำเนินรายการ "กรองสถานการณ์" ช่อง 11
ผู้ดำเนินรายการ "ถามตรง" ยูบีซี
ผู้ดำเนินรายการ "Bangkok Tonight" ไทยสกาย
ผู้ดำเนินรายการวิทยุ "เปิดประเด็น" FM97.5
ผู้ดำเนินรายการวิทยุ "เปิดประเด็น" FM96.5
ผู้ดำเนินรายการวิทยุ "เปิดประเด็น" FM101
ผู้ดำเนินรายการวิทยุ "เหลียวหลังแลหน้า" FM102.5
ผู้ดำเนินรายการวิทยุ "จับเข่าคุยกัน" FM102.5
ผู้ดำเนินรายการวิทยุ "บ้านนี้เมืองนี้" FM101
ผู้ดำเนินรายการ "หนี้แผ่นดิน" ทาง ยูบีซี ช่อง 07
ผู้ดำเนินรายการ “ถนนความคิด” FM.99.5